Source: https://www.riigiteataja.ee/akt/413032018006
Timestamp: 2020-04-08 12:57:33+00:00
Document Index: 405393

Matched Legal Cases: ['§ 1', '§ 2', '§ 3', '§ 1', '§ 94', '§ 95', '§ 2', '§ 128', '§ 3', '§ 8', '§ 9', '§ 16', '§ 14']

Ehitusseadustikust, planeerimisseadusest, ehitusseadustiku ja planeerimisseaduse rakendamise seadusest tulenevate ülesannete delegeerimine – Riigi Teataja
Ehitusseadustikust, planeerimisseadusest, ehitusseadustiku ja planeerimisseaduse rakendamise seadusest tulenevate ülesannete delegeerimine
Ehitusseadustikust, planeerimisseadusest, ehitusseadustiku ja planeerimisseaduse rakendamise seadusest tulenevate ülesannete delegeerimine - sisukord
§ 1 Ehitusseadustikust tulenevate ülesannete delegeerimine
§ 2 Planeerimisseadusest tulenevate ülesannete delegeerimine
§ 3 Ehitusseadustiku ja planeerimisseaduse rakendamise seadusest tulenevate ülesannete delegeerimine
RT IV, 13.03.2018, 6
Vastu võetud 28.02.2018 nr 8
§ 1. Ehitusseadustikust tulenevate ülesannete delegeerimine
Delegeerida ehitusseadustikus sätestatud kohaliku omavalitsuse, kohaliku omavalitsuse üksuse ja valla kui tee omaniku ülesanded (välja arvatud v.a ehitusseadustiku § 94 lg 2 alusel asjaõiguse omandamiseks sundvalduse seadmise taotlemine, kui maa omanik ei ole nõus leppima kokku piiratud asjaõiguse seadmises eratee avalikuks kasutamiseks määramiseks ja § 95 lg 1 ostueesõiguse kasutamine, kui müüakse kinnisasi, mida läbib detailplaneeringu kohaselt avalikuks kasutamiseks määratav olemasolev või kavandatav tee) Mustvee Vallavalitsusele.
§ 2. Planeerimisseadusest tulenevate ülesannete delegeerimine
Delegeerida planeerimisseaduses kohaliku omavalitsuse või kohaliku omavalitsuse üksusele antud (v.a planeerimisseaduse § 128 lg 1 alusel detailplaneeringute algatamine) ja volikogu ainupädevusse mitte kuuluvate ülesannete lahendamine Mustvee Vallavalitsusele.
§ 3. Ehitusseadustiku ja planeerimisseaduse rakendamise seadusest tulenevate ülesannete delegeerimine
Delegeerida ehitusseadustiku ja planeerimisseaduse rakendamise seadusest tulenevalt kohaliku omavalitsuse või kohaliku omavalitsuse üksusele antud ülesannete lahendamine Mustvee Vallavalitsusele.
Mustvee Vallavalitsusel on õigus määrata haldusmenetluse seaduse § 8 lõike 2 alusel struktuuriüksus, ametnik või ametnikud, kelle ülesandeks on käesoleva määruse paragrahvides 1-3 nimetatud seaduste alusel Mustvee Vallavalitsusele pandud ülesannete ja kohustuste täitmine.
Vabariigi Valitsuse 26. jaanuari 2017 määruse nr 23 “ Avinurme valla, Kasepää valla, Lohusuu valla, Mustvee linna ja Saare valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ alusel moodustus haldusreformi tulemusel Avinurme valla, Kasepää valla, Lohusuu valla, Mustvee linna ja Saare valla ühinemisel uus omavalitsusüksus Mustvee vald, kes Eesti territooriumi haldusjaotuse seaduse § 9² lõike 2 alusel on ühinenud omavalitsusüksuste õigusjärglane. Arvestades eelmärgitut ning haldusreformi seaduse § 16 lõiget 1 ja Eesti territooriumi haldusjaotuse seaduse § 14¹ lõiget 4¹, tunnistada kehtetuks Lohusuu Vallavolikogu 28. novembri 2017 määrus nr 8 „Planeerimisseaduse ja ehitusseadustiku rakendamine Lohusuu vallas“.